Sumerian cuneiform tablet — Period: Unknown — Genre: Unknown
Sign sequence:
<SURFACE> 
 |ŠU₂.AN| IMIN BI AN NA HA LA BA AN NE |U.U.U| KA KA GA BI NU ŠA₆ 
 IMIN BI KI A HA LA BA AN NE |U.U.U| MUŠ₃@g ME BI NI PAP RU UŠ 
 |HI×AŠ₂| SAG MI MI GA BA TU UD NE |U.U.U| KA KA GA BI NU ŠA₆ 
 |HI×AŠ₂| SAG UD BA A |PAP.PAP| GA₂ A |ME.U.U.U| MU UŠ E BI I KIN RU UŠ 
 E NE NE NE AN KI A NU KALAM@g ZU |ME.U.U.U| ME NE |U.TUG₂| LA |ME.U.U.U| 
 URU UŠ BAR DAG DAG GI KA AB BA A |ME.U.U.U| 
 MU BI AN KI A LA BA AN IG LA A |ME.U.U.U| 
 ŠID KAK AN KI A LA BA AN ŠID A |ME.U.U.U| 
 AN KI A |NUN&NUN| IG LA A |ME.U.U.U| 
 A AB BA KID A MI A |ME.U.U.U| 
 |LAGAB×A| RA HU LUH HA A |ME.U.U.U| 
 GIŠ GI |A.AN| A₂ PA GIG GA A |ME.U.U.U| 
 GIŠ |ŠE.NUN&NUN| |ŠE.NUN&NUN| RA NE GAR SUM MA |ME.U.U.U| 
 KA BUR RA KID IGI TE EN |IGI.UR| A |ME.U.U.U| 
 GIŠ SAR GIŠ SAR A GURUN ŠU RI A |ME.U.U.U| 
 GAN₂ SAR GAN₂ ZI DA |KA×ŠID| |IGI.UR| GI₄ GI₄ ZI KALAM@g MA BA AN SUD GI |U.U.U| 
 AN EDIN NA GAR ZI IG DIB DIB A |ME.U.U.U| KI A SUD SUD GA |ME.U.U.U| 
 URU A₂ DAM MAŠ GAN₂ ŠU HA@g IG IG LA |IGI.UR| SUM SUM GA |ME.U.U.U| 
 SUR RA PA GA DUR₂ RU NA |ME.U.U.U| KI A KIN KIN NA |ME.U.U.U| 
 E BU RA E BU RA KUR KU GAR RA |ME.U.U.U| 
 <unk> RI IN MA GIR₃ GAN A ERIN₂ |MI.MI| GA |ME.U.U.U| 
 IM |IGI.UR| BI TA MU KALAM@g DA RI |U.U.U| A₂ NU KALAM@g GA₂ GA₂ A |ME.U.U.U| 
 NI₂ SU ZI |URU×MIN| LU DIM₂ MU KALAM@g DA RU UŠ ME NE |U.TUG₂| LA |ME.U.U.U| 
 A₂ UR₂ KI NA₂ UD NI LI KID ME NE ŠU₂ ŠU₂ A |ME.U.U.U| 
 E NE NE NE TAR |GA₂×AN| LA BA AN |DU&DU| GI |U.U.U| GIR₃ KUR RA KID BA AN PA GI |U.U.U| 
 E₂ AN RI E NE KID BA AN RI RI A |ME.U.U.U| 
 ZI₃ KUR GA₂ LA BA AN DUB DUB BI |U.U.U| 
 |AMAR×ŠE| AN NU UB BI |U.U.U| A DU BI |IGI.UR| BA AN UŠ 
 UM MA KI EL RA ŠEŠ |SAL.TUG₂| BI TA AB BA GURUŠ RA AN NU BI TA 
 |GA₂×AN| TUR SAL |IGI.DIB| TUR A NI TA UR BI BA AN |TE.A| |TE.A| RI |U.U.U| KI A BA AN |DU&DU| GI |U.U.U| 
 |NUN.LAGAR×SAL| ŠA₃ GUD |ME.U.U.U| BA NI TUM |DU&DU| GI |U.U.U| KUL BI BA AN KAL KAL |U.U.U| 
 GABA ŠU₂ KI A...BA AN PA GA |U.U.U| 
 |ŠU.KAL| UM ME...LAL UM ME DA BI BA AN DUH |U.U.U| 
 DUN |IGI.ERIN₂| GA LAL₂...BA AN |GUM×ŠE| GAR HA LAM MA BA AN GAR RI |U.U.U| 
 UZ₃ SAG MAH |PAP.PAP| GAL AN KI A MU KALAM@g...KALAM@g KUR RA KID BA AN PA GI...
 AN KI BI TA GU₂ BI RA A BA AN DIB BI |U.U.U| AN BI LA BA RA |UD.DU| 
 KI BI TA LA BA RA |UD.DU| GIŠ |HI×AŠ₂| BI BA |IGI.UR| 
 AN NA AN NI BI NE IM MA AN BU I |U.U.U| AN NU |UD.DU| A BA AN BAD DA |U.U.U| 
 |3×AN| AN NA |IGI.DUB| BI LA BA RA AN DUH DUH |U.U.U| EN NUN |U.U.U| GAR BI TA 
 NUN SAG MAH AN NA IM MA AN BU I |U.U.U| A A NI LA BA AN ZU UŠ 
...|NE.GI| AN TA MAH |IGI.DU| GAL KA AŠ BAR MAH AN NA 
...|NE.GI| KU LI KI |NINDA₂×NE| GA₂ A NI DA BI DA AB DU 
...|IGI.UR| IG IMIN BI IGI MI IN ZU UŠ 
...SAG@g |IGI.DIB| BI EŠ₂ KI GAR RA BI ŠA₃ BI MU KALAM@g DA AB PA PA 
...|NE.GI| IMIN BI ME A BI |IGI.DIB| TU UD DA A |ME.U.U.U| ME A BI |PAP.PAP| GA A |ME.U.U.U| 
 IMIN BI |HI×AŠ₂| SAG MI GA BA |IGI.DIB| TU UD DA A |ME.U.U.U| 
 IMIN BI |HI×AŠ₂| SAG UD RA BA |PAP.PAP| A |ME.U.U.U| 
 KI IN DAR KUR RA KID DU RU NA A |ME.U.U.U| 
 |KI.UD| KUR RA KID AB TA |HA.A| A |ME.U.U.U| 
 E NE NE NE AN KI A NU KALAM@g ZU |ME.U.U.U| ME NE |U.TUG₂| LA |ME.U.U.U| 
 AN GAL AN ZU BI NU KALAM@g ZU |ME.U.U.U| 
 MU BI AN KI A LA BA AN IG LA A |ME.U.U.U| 
 IMIN BI KUR MI GA TA HU UB MU KALAM@g SAR SAR E NE 
 IMIN BI KUR UD TA E NE IM MA NI IN DI |U.U.U| 
 KI IN DAR KUR RA KID GIR₃ MU KALAM@g GA₂ GA₂ A |ME.U.U.U| 
 |KI.UD| KUR RA KID GU₂ MU KALAM@g LAL₂ |U.U.U| 
 E NE NE NE GAR NU KALAM@g ZU |ME.U.U.U| AN KI A NU KALAM@g ZU |ME.U.U.U| 
 AN |URU×IGI| RI BA AN NA TE KA BI HU MU RA AB BI 
 |IGI.UR| IG IMIN BI IGI ZU NA BA AN SUM A₂ |NINDA₂×NE| GA₂ BI HU MU RA AB SUM MU 
 KA BI KA GA ŠE GA DI TAR MAH AN NA 
 AN |NE.GI| AN |URU×IGI| RI BA AN NA TE KA BI BA AN NA AB BI 
 GIŠ LAL KI NA₂ DA NA MI A BI EŠ₂ KA BI GIŠ NE IN TUK A 
...A NI AN EN KI RA E₂ A BA IGI IN KU₄ KA MU KALAM@g NA AN |UMUM×KASKAL| E 
 A A MU AN |NE.GI| AN UD |UD.DU| TA |PAP.PAP| GA₂ KA BI MU KALAM@g NA AB BI 
 IMIN BI A DU BA AN ZU KI BI IN KIN KIN GA₂ SAG NA AN GI |IGI.DIB| MU KALAM@g NA AN SUM 
 AN BUR NUN SA A TUR NUN KI GA KID 
 AN EN KI TUR NI AN |URU×IGI| LU₂ HI MU KALAM@g NA NI TUM GI₄ GI₄ 
 TUR MU IMIN BI KUR TA...RU NA |ME.U.U.U| 
 IMIN BI KUR TA |UD.DU| A |ME.U.U.U| 
 IMIN BI KUR TA BA |IGI.DIB| TU UD DA |ME.U.U.U| 
 IMIN BI KUR TA BA |PAP.PAP| GA A |ME.U.U.U| 
 DA DA |LAGAB×HAL| RA KID |ZI&ZI.LAGAB| E BA AN NA TE |U.U.U| 
 DU NA TUR MU AN |URU×IGI| LU₂ HI 
 GIŠ MA NU GIŠ |IGI.UR| DUB₂ BA UDUG E NE KID 
 ŠA₃ BI AN EN KI KID MU |IGI.RU| DA 
 KA KA MA |KA×LI| MAH NUN KI GA NA RI GA 
 UR₂ PA BI NE |IGI.DIB| NE TAG LU₂ TU RA IMIN BI NI₂ TE GA₂ E NE KID 
 SA DAG |GA₂×AN| LA KI |GA₂×AN| LA NA₂ A |IGI.DIB| ME NI RU 
 AN NE UD MI BI SAG GA₂ NA GAN EN DU BA 
 MI A TAR E BU RA UD NI E NE KID ŠU NA GAN EN DA AN IG 
 MI MAŠ |A.AN| |IGI.DIB| DI HI GA KID KI NA₂ SAG LU₂ |URU×MIN| LU PAP HAL LA KID GAN EN DU BU UŠ 
 UR SAG KU LI E NE KIN GI₄ A |ME.U.U.U| 
 AN |NE.GI| |PA.DU@s| BI EŠ₂ HA BA RA AN DU BA 
 |IGI.UR| IG IMIN BI GAN TUM TA AN ZI ZI SU BI GAN TUM TA SAR RI |U.U.U| 
 UDUG |IGI.UR|...
 UD GAR KA GA UDUG GIŠ BAR RA 
 AN |NE.GI| |A₂.KAL| MAH GABA BI GAN EN GI₄ GI₄ 
 AN |SAL.TUG₂| KI GAL DAM AN |SAL.TUG₂|...KID IGI BI KI PAP EŠ₂ HA BA RA AN GA₂ GA₂ 
 SAG GIG ŠA₃ GIG UD ŠU₂...KU |MUŠ₃×(A.DI)| NE 
 AN |SAL.TUG₂| LAGAB SU BI HA BA AN ZI ZI SAG BI HA BA AN DU BA 
 |KA×LI| KA GA AN |SAL.TUG₂| LAGAB KID NAM RU NUN KI GA KID 
 |ZU.AB| NUN KI GA |KA×LI| MAH NA AN GI₄ GI₄ GAN |IGI.RU| 
...SAG GA₂ DUN₃@g@g GAL |PA.DU@s| MAH AN RI E NE KID SAG GA₂ NA DU BA MI EN NUN MU GAN A 
 MI UD DA AN <unk> RA ŠU |IGI.ERIN₂| GA HA BA RA AN GA₂ GA₂ 
 KA KA MA GIŠ MA NU SAG LU₂ TU RA GA₂ GA₂ NE 
 |ŠU₂.AN| NUN KI GIŠ |HI×AŠ₂| KI EL LA SAR A 
...BA...
 AN EN KI KID KI DU DU GAN IG <unk> TA |A.AN| 
 KI KU A NA KI |IGI.KUR| |A.AN| 
 KI NA₂ |GA₂×MI| AN |LAGAB×HAL| |A.AN| 
 E₂ KU₃ GA A NI TA GIŠ |ŠE.NUN&NUN| |GIŠ.MI| LAL E ŠA₃ BI NU MU KALAM@g KU₄ KU₄ 
 ŠA₃ AN UD AN |GA₂×AN| |GAL.BUR₂| AN NA KID 
 RI BA AN NA |A.LAGAB×HAL| KA MIN NA TA AN KA GAN IG AN IGI GAN IG AN UD MU |ZU.AB| NUN KI GA KID 
 GIŠ |HI×AŠ₂| BI ŠU IM MA AN TI |KA×LI| |ZU.AB| BA AN SUM SAG LU₂ |URU×MIN| LU PAP HAL LA KID BA NI IN GAR RI |U.U.U| 
 LU₂ |URU×MIN| LU TUR AN RA NA UDUG |IGI.ERIN₂| GA AN KAL |IGI.ERIN₂| GA GAN EN |DU&DU| |DU&DU| GI 
 KA LAL ŠU DIB BI IGI BI ŠA₃ BI NU MU KALAM@g TAR RI 
 E₂ A GU₂ LAL E GIR₃ BI HA BA AN TAR 
 GAR NAM |IGI.UR| DIM₂ MA BAR EŠ₂ GAN IM TA DU 
 AN |SAL.TUG₂| GEŠTIN AN NA |SAL.TUG₂| LUGAL LA KID GIR₃ A HU MU KALAM@g DA AN DU 
 DI TAR GAL GAL AN ZU KU₃ AN MUŠ₃ NA KID E₂ A HU MU KALAM@g DA AN TAR 
 UDUG |IGI.UR| A LAL |IGI.UR| GIDIM |IGI.UR| TE LAL |IGI.UR| AN |IGI.UR| |PA.DU@s| |IGI.UR| 
 ZI AN NA GAN |IGI.RU| ZI KI A GAN |IGI.RU| 
 LU₂ |URU×MIN| LU TUR AN RA NA UDUG |IGI.UR| DIB BA NI BAR EŠ₂ GAN IM TA DU 
 UDUG |IGI.ERIN₂| GA SAG GA₂ NA GAN EN DU BA 
 AN KAL |IGI.ERIN₂| GA HU MU KALAM@g DA AN DU 
 AN RA NA |AMAR×ŠE.AMAR×ŠE| RA NA GAN EN DU BA 
 AN EN KI KID ME UR GAN I I 
 LU₂ |URU×MIN| LU BI AN EN KI AN |LAGAB×HAL| ME UR GAN I I 
 KA AN EN KI KID PA GAN |UD.DU| A KID 
 AN DAM GAL NUN NA SI GAN EN SI DI E NE 
 AN |URU×IGI| |GIR₃×(A.IGI)| NUN NA TUR SAG |ZU.AB| KID ŠA₆ GA TAG TAG BI ZA A KAM₂ 
 KA KA MA GIŠ |HI×AŠ₂| MI SAG LU₂...GA₂ GA₂ DA KID 
 |ŠU₂.AN| |ŠA₆.TUR| |MAŠ.GU₂.GAR₃| KU₃ GA |LAGAB×U| GIŠ SAR TA GAR RA 
 SU |UD.UD| GA ME TE GIŠ |IDIM&IDIM.BUR| KID 
 BAL GAR KEŠ₂ DA ME TE NAM LUGAL LA KID 
 GIŠ ŠA₆ GAR |KA×GAN₂@t| GA A₂ NAM UR SAG GA₂ KID 
 |PAP.E| SUD₂ NA KI KU₃ GA MU KALAM@g DU BA 
 |A₂.KAL| A NI TA AN NA UŠ SA AŠ 
 AN IGI IGI@g IGI@g NU GIŠ SAR GAL AN NA KID 
 ŠU KU₃ GA A NI TA GIŠ ŠA₆ IM MA AN BU 
 KA |KA×LI| IG NUN KI GA KID LU₂ KIN GI₄ A AN EN KI KID ŠU IM MA TI 
 NAM RU NUN KI GA BA NI IN ŠID 
 |KA×LI| |KA×LI| HI GA NA SAG LU₂ TU RA KID BA NI IN GAR RI |U.U.U| 
 LU₂ |URU×MIN| LU TUR AN RA NA A₂ ŠU GIR₃ BI U ME NI KEŠ₂ KEŠ₂ 
...
...MA NU GIŠ KU MAH AN NA KID SAG GA₂ NA BA NI IN GAR 
 UDUG |IGI.ERIN₂| GA AN KAL |IGI.ERIN₂| GA AN SAG KAK UD GA DIM₂ SAG GA₂ NA GAN EN |DU&DU| |DU&DU| GI |U.U.U| 
 SAG GAR |IGI.ERIN₂| GA A NI GAN EN TUK TUK E NE 
 UDUG |IGI.UR| A LAL |IGI.UR| GIDIM |IGI.UR| TE LAL |IGI.UR| AN |IGI.UR| |PA.DU@s| |IGI.UR| 
 AN LU₂@s ME AN LU₂@s ME A AN LU₂@s ME LAGAB LU₂ KID LAL KI EL KID LAL KI EL UD DA |TE.A| RA 
 NAM TAR |IGI.UR| IG A₂ PA GAR GIG TU RA NU HI GA 
...KA |IGI.UR|...
 |KA×BAD| |IGI.UR| |KA×BAD| ZU |KA×BAD| RI A GAR AK A GAR |IGI.UR| DIM₂ MA BAR EŠ₂ GAN IM TA DU 
 |EZEN×(A.LAL)| LAL IGI MU TA...
 UDUG |IGI.ERIN₂| GA AN KAL |IGI.ERIN₂| GA GAN EN DA |DU&DU| |DU&DU| GI |U.U.U| 
...GA KA...GA₂ GA₂ DA KAM₂ 
 |ŠU₂.AN| MU |IGI.UR| LU BI...
 |KA×ME| LU₂ |URU×MIN| LU KID...BI SAR A MU |IGI.UR| LU BI DIM₂ MA 
 KA |IGI.UR| |KA×ŠID| GI NAM LU₂ |URU×MIN| LU 
 UDUG |IGI.UR| DIB BA A LAL |IGI.UR| DIB BA 
 NAM TAR A₂ PA MU KALAM@g DIB BA UDUG MU KALAM@g DIB BA 
 ME DIM₂ KALAM@g MA UR BI DIB BA 
 E₂ TA E₂ A EŠ₂ A NE DIM₂ MU KALAM@g LAL E 
 AN |URU×IGI| LU₂ HI IGI MA AN SUM GAR GA₂ E DU NA TUR MU 
 A A NI AN EN KI RA E₂ A BA IGI IN KU₄ KA MU KALAM@g NA AN |UMUM×KASKAL| E 
...MU MU |IGI.UR| LU BI...|IGI.UR|...
...
 LU₂ TU RA NAM TAR MU KALAM@g DIB BA A₂ PA MU KALAM@g DIB BA 
 GIŠ NA₂ NAM TAR RA NI ZI₃ U ME NI |HI×AŠ₂| 
 GIŠ MA NU GIŠ HA@g ŠA₆ SAG GA₂ NA U ME NI GAR 
 PA GIŠ ŠA₆ U ME NI TAR 
 LU₂ |URU×MIN| LU BI A₂ ŠU GIR₃ BI U ME NI IN KEŠ₂ 
 |KA×LI| NAM TI LA U ME NI RU 
 NAM TIL SAG GIG GA DA GA₂ NA NAM BA TE GA₂ E NE 
 KA GAR |IGI.UR| DIM₂ MA BAR EŠ₂ GAN IM TA DU 
 UDUG |IGI.ERIN₂| GA AN KAL |IGI.ERIN₂| GA GAN EN |DU&DU| |DU&DU| GI |U.U.U| 
 KA KA MA UDUG |IGI.UR| A KAM₂ PA GIŠ ŠA₆ LU₂ TU RA A₂ ŠU GIR₃ BI KEŠ₂ DA KAM₂ 
 |ŠU₂.AN| |DU&DU| BA KI KU₃ GA |NUN.LAGAR| |DAG.KISIM₅×(LU.MAŠ₂)| NAM MI IN DU 
 AN EDIN |PA.LU| AN TUR ZI DA KID 
 |LAGAB×(GUD&GUD)| |GA₂×PA| BI MU KALAM@g LU UZ₃ MAŠ₂ TUR BI MU KALAM@g LU 
 SIK₂ |SAL.GA₂×PA| UŠ NU...SIK₂ SAL <unk> UŠ NU ZU MI |UD.DU| 
 AN |URU×IGI| LU₂ HI TUR NUN KI GA TA MES BI MU NI IN DU 
...|TAG×TUG₂| SAL |IGI.ERIN₂| GA BUR ŠU GAL UM MA |KA×BAD|...A₂ ZI DA EŠ₂ MU KALAM@g EZEN A₂ KAB BU MU KALAM@g...
 LU₂ |URU×MIN| LU BI A₂ ŠU GIR₃ BI U ME...KEŠ₂ 
 NAM RU BA NUN KI GA U ME NI SUM 
 LU₂ |URU×MIN| LU BI A U ME NI SUD 
 GAR NA GI NE LAL U ME NI |UD.DU| 
 UDUG |IGI.UR| A LAL |IGI.UR| GIDIM |IGI.UR| TE LAL |IGI.UR| AN |IGI.UR| |PA.DU@s| |IGI.UR| 
 AN LU₂@s ME AN LU₂@s ME A AN LU₂@s ME LAGAB 
 LU₂ KID LAL KI EL KID LAL KI EL UD DA |TE.A| RA 
 |KA×BAD| |IGI.UR| |KA×BAD| ZU |KA×BAD| RI A GAR AK A GAR |IGI.UR| DIM₂ MA BAR EŠ₂ GAN IM TA DU 
 UDUG |IGI.ERIN₂| GA AN KAL |IGI.ERIN₂| GA GAN EN |DU&DU| |DU&DU| GI |U.U.U| 
 KA KA MA UDUG |IGI.UR| A |ME.U.U.U| SIK₂ |SAL.GA₂×PA| UŠ NU ZU 
 SIK₂ SAL <unk> UŠ NU ZU GIŠ NA₂ LU₂ TU RA |LAGAB.LAGAB| NA KID 
 |ŠU₂.AN| AN DAG GIG GA KI A MU KALAM@g ZI 
 GIŠ GI EN GI NA NAM NAM LU₂ |URU×MIN| LU KID 
 SA GIG GA NE SUD SUD GIG GA...RA MU KALAM@g NA AN GAR 
 UDUG |IGI.UR| IG E SAG GA₂ NA DU BA 
 LU₂...RA SAG GA₂ DU BA 
 AN |ŠEŠ.KI| AN UD KID |KA×BAD| LU₂ RA SUD SUD 
 AN MUŠ₃ KID |KA×BAD| LU₂ RA SUD SUD 
 UDUG AN LU₂@s ME |KA×BAD| LU₂ RA SUD SUD 
 AN |SAL.TUG₂| A ZU LUGAL GIŠ KU KID |KA×BAD| LU₂ RA SUD SUD 
 AN LUGAL AN TAR A SI GA KID |KA×BAD| LU₂ RA SUD SUD 
...PA SAG GA₂ DUN₃@g@g MI |IGI.DIB| NA KID...
...MA AN SUM GAR GA₂ E DU NA TUR MU 
...E NE KID BAR RA EŠ₂ GA₂ E NE 
...LU TUR AN RA NA PAD UDUG AN RI E NE KID MU NA AN RU BA 
...NA₂ LU₂ TU RA KID U ME NI DU 
 SIK₂ UZ₃ MI GA EŠ₂ U₂ LI IN MU KALAM@g |LAGAB.LAGAB| E 
 GIŠ KAK GIŠ MA NU MU KALAM@g KAK ZAG BI U ME NI KEŠ₂ KEŠ₂ 
 KA KA MA U ME NI ŠID 
 |KA×LI| AN EN KI KID U ME NI RU 
 NAM RU AN |URU×IGI| LU₂ HI U ME NI |MU&MU| 
 LU₂ |URU×MIN| LU BI SAG GA₂ NA DU BA A₂ PA A NI ALAN KI HA BA DU MA 
 ZI AN GAL GAL E NE...URU |IGI.RU| HA BA RA DU KALAM@g 
 KA KA MA UDUG |IGI.UR| KAM₂ DUB <unk> |HI×BAD| ME 
 |ŠU₂.AN| GA₂ E LU₂ KU₃ GA ME EN 
...GAL KALAM@g LU A |GIR₃.BAR| NU TUK 
...AN |A.LAGAB×HAL| LU₂ GU₂ A |LAGAB×HAL| TA IGI@g GA 
 |DIM×ŠE| |ZA.GUL| NAGA SI |HI×AŠ₂| SAG TA DU A 
 U₂ |HI×AŠ₂| SAG SAR ME TE MU SAR RA KI 
 <unk> SI LU LU IGI BI ME TE |HI×AŠ₂| SAG GA₂ A KID 
 LU₂ TU RA MU KALAM@g |UD.UD| GA 
 GAR NAM |IGI.UR| DIM₂ MA MU KALAM@g EZEN EZEN RI 
 AN |URU×IGI| LU₂ HI TUR NUN KI GA KID 
 |IGI.DIB| DUB₂ |IGI.DIB| ME NI SI NAM RU BA BA AN SUM 
 |U.KA| LU₂ TU RA KID U ME NI |LAGAB.LAGAB| E₂ A U ME NI |UD.DU| 
 NAM TAR A₂ PA SA MA NU 
 UDUG |IGI.UR| A LAL |IGI.UR| BAR EŠ₂ GAN IM TA DU 
 UDUG |IGI.ERIN₂| GA AN KAL |IGI.ERIN₂| GA...|DU&DU| |DU&DU| GI |U.U.U| 
 AN LU₂@s ME AN LU₂@s A AN LU₂@s LAGAB LU₂ KID...
 NAM TAR |IGI.UR| IG A₂ PA GAR GIG...
 GAR GIG GAR AK A GAR |IGI.UR| DIM₂...
 AŠ GAR AŠ RU A HA AN |NIM×GAN₂@t| ŠU₂ UŠ RU DUB DIM₂ MA BAR GIŠ...
 LU₂ |IGI.UR| IGI |IGI.UR| KA |IGI.UR| |KA×ME|...
 |KA×BAD| |IGI.UR| |KA×BAD| ZU |KA×BAD| RI A GAR AK A GAR...
 UD DA TAB IM RI A SAG GIG GA MU AN NA TU RA NU HI GA 
 TU RA A₂ IG BI BAR EŠ₂ GAN IM TA DU 
...KA MA UDUG |IGI.UR| I NE LU₂ TU RA SAR SAR KID 
 |ŠU₂.AN|...EN KI E NE...
 EN KI AN |SAL.TUG₂| KI EN...
 NUN KI KI KU KU₃ GA NI EŠ₂ DUR₂ RU NA |U.U.U| |A.AN| 
 LU₂ TU RA TUR AN RA NA IGI MU KALAM@g IGI IN BAR RA |U.U.U| |A.AN| MU KALAM@g NA TE |U.U.U| 
...NUN KI GA KID KA BA AN |UMUM×KASKAL| |U.U.U| |A.AN| A₂ BA AN DA AN |NINDA₂×NE| |U.U.U| 
...EN KI KID GA MU RA AB BI E 
...AK DA AN |URU×IGI| LU₂ HI KID GA A MU RA AB GIR₃ 
...E LU₂ |KA×LI| |KA×LI| NUN KI GA...
...ZAG HI LI SAR AN EDIN NA SAR A KI KU₃ GA DU...
 ŠU EL LA ZU ŠU U ME TI 
 <unk>...|HI×AŠ₂| SAG GA₂ 
...SI |DIM×ŠE| EL LA U₂ KUR RA SAR U₂ |HI×AŠ₂| SAG SAR UR BI U ME NI HI HI 
 NE |SI.A| TA U...
 LU₂ TU RA DA GIŠ NA₂ DA NA KID SAG AN TA...EŠ₂ U ME NI SAR 
 AB A |IGI.DIB| ME NI LUH...
...NUN KI GA U ME NI SUM 
 GIŠ NA₂ LU₂ TU RA KID |IGI.DIB| MU KALAM@g TE A NE 
 GIŠ MA NU GIŠ |IGI.UR| DUB₂ BA UDUG AN NA KID 
 A₂ KAB BU ZU EŠ₂ MU KALAM@g DA AN IG 
 GIŠ ŠA₆ A₂ ZI DA ZU EŠ₂ MU KALAM@g DA AN IG 
 GIŠ NA₂ LU₂ TU RA KID U ME NI PA PA 
 KA HU LUH HA ZU U ME NI TUM RA RA 
 UDUG |IGI.UR| DIB BA A NI BAR EŠ₂ GAN IM TA DU 
 AN LU₂ BA KID SAG GA₂ NA GAN EN...
 DA GIŠ NA₂ DA NA KID ZI₃ U ME NI |HI×AŠ₂| 
 KA₂ E₂ A KID SAG BA GA₂ 
...TA AB TI TA AB TI ŠU GUR TA AB TI SAG GA₂ TA 
 GIŠ IG GIŠ ŠA₃ KA₂ NA KID SAG BA U ME NI |IGI.RU| 
...AN EN KI LUGAL |ZU.AB| KID 
...GA AN |URU×IGI| LU₂ HI TUR NUN KI GA KID 
...GA GAN EN KU₄ KU₄ |IGI.UR| HA BA RA |UD.DU| 
 |KA×LI| KU₃ GA AN |URU×IGI| LU₂...
...AN |SAL.TUG₂| LAGAB...
...ZU |KA×BAD| A RI A GAR AK A GAR |IGI.UR| DIM₂ MA 
 |I.LU| E₂ A KID BA RA AN DA AN BAL...
...GAR |IGI.ERIN₂| GA E₂ A GAN EN KU₄ KU₄ 
 UDUG |IGI.UR| A LAL |IGI.UR| BAR EŠ₂ GAN IM...
 UDUG ŠA₆ GA AN KAL ŠA₆ GA GAN EN DA |DU&DU| |DU&DU| GI...
 KA KA MA UDUG |IGI.UR| I NE LU₂ TU RA SAR RA...
 |ŠU₂.AN| UD |U.GUD| |U.GUD| |ME.U.U.U| AN |IGI.UR|...

Provide the transliteration.

<SURFACE>
en₂ imin-bi an-na ha-la ba-an-de₃-eš gu₃ du₁₁-ga-bi nu-sa₆
imin-bi ki-a ha-la ba-an-de₃-eš muš₂-me-bi i₃-kur₂-ru-uš
hur-saŋ gi₆-gi₆-ga ba-tu-ud-de₃-eš gu₃ du₁₁-ga-bi nu-sa₆
hur-saŋ u₄-ba-a buluŋ₃-ŋa₂-a-meš mu-uš-e-bi i-gur₁₀-ru-uš
e-ne-ne-ne an-ki-a nu-un-zu meš me-lam₂ dul-la meš
ri₂-us₂-bar dag-dag-ge ka ab-ba-a-meš
mu-bi an-ki-a la-ba-an-ŋal₂-la-a-meš
šid-du₃ an-ki-a la-ba-an-šid-a meš
an-ki-a nir-ŋal₂-la-a-meš
a-ab-ba-ke₄ a-ge₆-a meš
ambar-ra hu-luh-ha-a meš
{ŋeš}gi-am₃ a₂-sag₃ gig-ga-a-meš
{ŋeš}tir-tir-ra izi-ŋar sum-ma meš
ka bur-ra-ke₄ igi-te-en hul-a meš
{ŋeš}kiri₆{ŋeš}kiri₆-a gurun šu ri-a meš
gana₂ sar gana₂-zi-da šeg₁₀ hul gi₄-gi₄ zi kalam-ma ba-an-su₃-ge-eš
an-edin-na niŋ₂-zi-ŋal₂ dib-dib-a meš ki-a su₃-su₃-ga meš
uru a₂-dam maš-gan₂ šu-peš ŋal₂-ŋal₂-la hul si₃-si₃-ga meš
sur-ra sig₃-ga dur₂-ru-na meš ki-a kin-kin-na meš
e-sir₂-ra e-sir₂-ra kur-ku ŋar-ra-meš
<unk> ri-in ma-giri₃-he₂-a zalag₂ kukku₂-ga meš
im-hul-bi-ta mu-un-da-re-eš a₂ nu-un-ŋa₂-ŋa₂-a-meš
ni₂ su-zi u₁₈-lu-gin₇ mu-un-da-ru-uš me-lam₂ dul-la meš
a₂-ur₂ ki-nu₂ u₄-zal-le-ke₄ me-lam₂ šu₂-šu₂-a meš
e-ne-ne-ne sila dagal-la ba-an-su₈-ge-eš giri₃ kur-ra-ke₄ ba-an-sig₃-ge-eš
e₂ dingir-re-e-ne-ke₄ ba-an-re-re-a meš
{zi₃}mad-ŋa₂ la-ba-an-dub-dub-be₂-eš
siskur dingir nu-ub-be₂-eš a-ra₂-bi hul ba-an-us₂
um-ma ki-sikil-ra šeš nin-bi-ta ab-ba guruš-ra dingir nu-bi-ta
ama dumu munus u₃ dumu a-ni-ta teš₂-bi ba-an-kar-kar-re-eš ki-a ba-an-su₈-ge-eš
šilam ša₃-gu₄ meš ba-ni-ib₂-su₈-ge-eš numun-bi ba-an-kal-kal-eš
gaba šu₂-ki-a...ba-an-sig₃-ga-eš
lirum um-me...la₂ um-me-da-bi ba-an-du₈-eš
šul sig₅-ga lal₂...ba-an-gaz niŋ₂-ha-lam-ma ba-an-ŋar-re-eš
uz₃-saŋ mah dim₄-gal an-ki-a mu-un...un kur-ra-ke₄ ba-an-sig₃-ge...
an-ki-bi-ta gu₂-bi-ra a ba-an-dab-be₂-eš dingir-bi la-ba-ra-e₃
ki-bi-ta la-ba-ra-e₃ giš-hur-bi ba-hul
an-na an-ne₂-bi-ne im-ma-an-gid₂-i-eš an nu-e₃-a ba-an-bad-da-eš
mul an-na giskim-bi la-ba-ra-an-du₈-du₈-eš en-nun eš-ša₂-bi-ta
nun saŋ mah an-na im-ma-an-gid₂-i-eš a-a-ni la-ba-an-zu-uš
...gibil₆ an-ta mah igeštu-gal ka-aš bar mah an-na
...gibil₆ ku-li ki-aŋ₂-ŋa₂-a-ni da-bi-da ab-gen
...hul-ŋal₂ imin-bi igi mi-in-zu-uš
...kuš₂-u₃-bi-še₃ ki ŋar-ra-bi ša₃-bi mu-un-da-ab-sig₃-sig₃
...gibil₆ imin-bi me-a-bi u₃-tu-ud-da-a meš me-a-bi buluŋ₃-ga-a-meš
imin-bi hur-saŋ gi₆-ga ba-u₃-tu-ud-da-a meš
imin-bi hur-saŋ babbar-ra ba-buluŋ₃-a-meš
ki-in-dar kur-ra-ke₄ du-ru-na-a meš
kislah kur-ra-ke₄ ab-ta-zah₂-a meš
e-ne-ne-ne an-ki-a nu-un-zu meš me-lam₂ dul-la meš
dingir gal-an-zu-bi nu-un-zu meš
mu-bi an-ki-a la-ba-an-ŋal₂-la-a-meš
imin-bi kur gi₆-ga-ta hu-ub mu-un-sar-sar-e-de₃
imin-bi kur babbar-ta e-ne im-ma-ni-in-de-eš
ki-in-dar kur-ra-ke₄ giri₃ mu-un-ŋa₂-ŋa₂-a-meš
kislah kur-ra-ke₄ gu₂ mu-un-lal₂-eš
e-ne-ne-ne niŋ₂ nu-un-zu meš an-ki-a nu-un-zu meš
{d}asar-re ba-an-na-te inim-bi hu-mu-ra-ab-be₂
hul-ŋal₂ imin-bi igi-zu na ba-an-si₃ a₂-aŋ₂-ŋa₂-bi hu-mu-ra-ab-sum-mu
ka-bi du₁₁-ga še-ga di-ku₅ mah an-na
{d}gibil₆ {d}asar-re ba-an-na-te inim-bi ba-an-na-ab-be₂
giš-la₂ ki-nu₂-da-na gi₆-a-bi-še₃ inim-bi giš bi₂-in-tuk-a
...a-ni {d}en-ki-ra e₂-a ba-ši-in-ku₄ gu₃ mu-un-na-an-de₂-e
a-a-ŋu₁₀ {d}gibil₆ {d}utu-e₃-ta buluŋ₃-ŋa₂ inim-bi mu-un-na-ab-be₂
imin-bi a-ra₂ ba-an-zu ki-bi in-kin-kin-ŋa₂ sa₁₂-na-an-gi u₃-mu-un-na-an-sum
{d}bur-nun-sa-a dumu eridu{ki}ga-ke₄
{d}en-ki dumu-ni {d}asal-lu₂-hi mu-un-na-ni-ib₂-gi₄-gi₄
dumu-mu imin-bi kur-ta...ru-na meš
imin-bi kur-ta e₃-a meš
imin-bi kur-ta ba-u₃-tu-ud-da meš
imin-bi kur-ta ba-buluŋ₃-ga-a-meš
da-da engur-ra-ke₄ zukum-e ba-an-na-te-eš
gen-na dumu-mu {d}asal-lu₂-hi
{ŋeš}ma-nu giš hul-dub₂-ba udug e-ne-ke₄
ša₃-bi {d}en-ki-ke₄ mu-pa₃-da
ka-inim-ma tu₆ mah eridu{ki}ga na-ri-ga
ur₂ pa-bi izi u₃-bi₂-tag lu₂ tur₅-ra imin-bi ni₂ te-ŋe₂₆-e-de₃-ke₄
sa-par₃ dagal-la ki dagal-la nu₂-a u₃-me-ni-šub
an-bir₉ u₄-ge₆-bi sag-ŋa₂-na he₂-en-gub-ba
ge₆-a sila e-sir₂-ra u₄ zal-e-de₃-ke₄ šu-na he₂-en-da-an-ŋal₂
ge₆-sa₉-am₃ u₃-sa₂ du₁₀-ga-ke₄ ki-na₂ saŋ lu₂-u₁₈-lu pap-hal-la-ke₄ he₂-en-gub-bu-uš
ur-saŋ ku-li-e-ne kin-gi₄-a meš
{d}gibil₆ maškim-bi-še₃ ha-ba-ra-an-gub-ba
hul-ŋal₂ imin-bi he₂-eb₂-ta-an-zi-zi su-bi he₂-eb₂-ta-sar-re-eš
udug hul...
u₄ niŋ₂ du₁₁-ga udug giš-bar-ra
{d}gibil₆ usu mah gaba-bi he₂-en-gi₄-gi₄
{d}ereš-ki-gal dam {d}nin...ke₄ igi-bi ki kur₂-še₃ ha-ba-ra-an-ŋa₂-ŋa₂
saŋ gig ša₃ gig u₄-šu₂...dab₅ šed₇-de₃
{d}nin-girim su-bi ha-ba-an-zi-zi sag-bi ha-ba-an-gub-ba
tu₆-du₁₁-ga {d}nin-girim-ke₄ nam-šub eridu{ki}ga-ke₄
abzu eridu{ki}ga tu₆ mah na-an-gi₄-gi₄ he₂-pa₃
...saŋ-ŋa₂ nimgir gal maškim mah dingir-re-e-ne-ke₄ sag-ŋa₂-na gub-ba ge₆ en-nun-ŋu₁₀ he₂-a
ge₆-u₄-da {d}<unk> ra šu sig₅-ga ha-ba-ra-an-ŋa₂-ŋa₂
ka-inim-ma {ŋeš}ma-nu sag lu₂ tur₅-ra ŋa₂-ŋa₂-de₃
en₂ eridu{ki} giš-kin₂ ki-sikil-la mu₂-a
...ba...
{d}en-ki-ke₄ ki-du-du he₂-ŋal₂ <unk> ta-am₃
ki-tuš-a-na ki ganzir₃-am₃
ki-nu₂ itima {d}namma-am₃
e₂ ku₃-ga-a-ni-ta {ŋeš}tir gissu la₂-e ša₃-bi nu-mu-un-ku₄-ku₄
ša₃ {d}utu {d}ama-ušumgal-an-na-ke₄
dal-ba-an-na id₂ ka-min-na-ta {d}ka-he₂-ŋal₂ {d}igi-he₂-ŋal₂ {d}lah-mu-abzu eridu{ki}ga-ke₄
giš-kin₂-bi šu im-ma-an-ti tu₆ abzu ba-an-si₃ saŋ lu₂-u₁₈-lu pap-hal-la-ke₄ ba-ni-in-ŋar-re-eš
lu₂-u₁₈-lu dumu dingir-ra-na udug sig₅-ga {d}lamma sig₅-ga he₂-en-su₈-su₈-ge
ka-la₂ šu dab-be₂ igi-bi ša₃-bi nu-mu-un-tar-re
e₂-a gu₂-la₂-e giri₃-bi ha-ba-an-tar
niŋ₂ nam hul dim₂-ma bar-še₃ he₂-em-ta-gub
{d}nin-geštin-an-na nin lugal-la-ke₄ giri₃-a hu-mu-un-da-an-gub
di-ku₅ gal gal an-zu ku₃ {d}innin-na-ke₄ e₂-a hu-mu-un-da-an-tar
udug hul a-la₂ hul gedim hul gal₅-la₂ hul dingir hul maškim hul
zi an-na he₂-pa₃ zi ki-a he₂-pa₃
lu₂-u₁₈-lu dumu dingir-ra-na udug hul dab-ba-ni bar-še₃ he₂-em-ta-gub
udug sig₅-ga sag-ŋa₂-na he₂-en-gub-ba
{d}lamma sig₅-ga hu-mu-un-da-an-gub
dingir-ra-na siskur₂-ra-na he₂-en-gub-ba
{d}en-ki-ke₄ me-teš₂ he₂-i-i
lu₂-u₁₈-lu-bi {d}en-ki {d}namma me-teš₂ he₂-i-i
inim {d}en-ki-ke₄ pa he₂-e₃-a-ke₄
{d}dam-gal-nun-na si he₂-en-si-sa₂-e-de₃
{d}asar-alim-nun-na dumu saŋ abzu-ke₄ sa₆-ga zil₂-zil₂-bi za-a-kam₂
ka-inim-ma giš-kin₂ ge₆ saŋ lu₂...ŋa₂-ŋa₂-da-ke₄
en₂ suhuš₂ dalla ku₃-ga pu₂{ŋeš}kiri₆-ta ŋar-ra
su dadag-ga me-te {ŋeš}banšur₂-ke₄
bala niŋ₂-keš₂-da me-te nam-lugal-la-ke₄
{ŋeš}gišimmar niŋ₂ kala-ga a₂ nam-ur-saŋ-ŋa₂-ke₄
pa₅-šita₃-na ki ku₃-ga mu-un-gub-ba
usu-a-ni-ta an-na us₂-sa-aš
{d}igi-sig₇-sig₇ nu{ŋeš}kiri₆ gal an-na-ke₄
šu ku₃-ga-a-ni-ta {ŋeš}gišimmar im-ma-an-bu
ka-tu₆-ŋal₂ eridu{ki}ga-ke₄ {lu₂}kin-gi₄-a {d}en-ki-ke₄ šu im-ma-ti
nam-šub eridu{ki}ga ba-ni-in-šid
tu₆-tu₆ du₁₀-ga-na saŋ lu₂ tur₅-ra-ke₄ ba-ni-in-ŋar-re-eš
lu₂-u₁₈-lu dumu dingir-ra-na a₂-šu-giri₃-bi u-me-ni-keš₂-keš₂
...
...ma-nu {ŋeš}tukul mah an-na-ke₄ sag-ŋa₂-na ba-ni-in-ŋar
udug sig₅-ga {d}lamma sig₅-ga dingir saŋ du₃-u₄-ga-gin₇ sag-ŋa₂-na he₂-en-su₈-su₈-ge-eš
saŋ niŋ₂-sig₅-ga-a-ni he₂-en-du₁₂-du₁₂-e-de₃
udug hul a-la₂ hul gedim hul gal₅-la₂ hul dingir hul maškim hul
{d}dim₃-me {d}dim₃-me-a {d}dim₃-me-lagab lu₂ lil₂-la₂ ki-sikil-lil₂-la₂ ki-sikil-ud-da-kar-ra
nam-tar hul-ŋal₂ a₂-sag₃ niŋ₂-gig tu-ra nu-du₁₀-ga
...zu₂ hul...
uš₁₁ hul uš₁₁-zu uš₁₁ ri-a niŋ₂-ak-a niŋ₂ hul-dim₂-ma bar-še₃ he₂-em-ta-gub
sil₇-la₂ igi-mu-ta...
udug sig₅-ga {d}lamma sig₅-ga he₂-en-da-su₈-su₈-ge-eš
...ga-ka...ŋa₂-ŋa₂-da-kam₂
en₂ mu hul-lu-bi...
eme lu₂-u₁₈-lu-ke₄...bi sar-a mu hul-lu-bi dim₂-ma
ka hul šeg₁₀-gi nam-lu₂-u₁₈-lu
udug hul dab-ba a-la₂ hul dab-ba
nam-tar a₂-sag₃ mu-un-dab-ba udug mu-un-dab-ba
me-dim₂ kalam-ma teš₂-bi dab-ba
e₂-ta e₂-a-še₃{a} izi-gin₇ mu-un-la₂-e
{d}asal-lu₂-hi igi ma-an-si₃ niŋ₂-ŋa₂-e gen-na dumu-mu
a-a-ni {d}en-ki-ra e₂-a ba-ši-in-ku₄ gu₃ mu-un-na-an-de₂-e
...ŋu₁₀ mu hul-lu-bi...hul...
...
lu₂ tur₅-ra nam-tar mu-un-dab-ba a₂-sag₃ mu-un-dab-ba
giš-nu₂ nam-tar-ra-ni zi₃ u-me-ni-hur
{ŋeš}ma-nu {ŋeš}peš-gišimmar sag-ŋa₂-na u-me-ni-ŋar
pa {ŋeš}gišimmar u-me-ni-sil
lu₂-u₁₈-lu-bi a₂-šu-giri₃-bi u-me-ni-in-keš₂
tu₆ nam-ti-la u-me-ni-šub
nam-ug₇ sag-gig-ga da-ŋa₂-na nam-ba-te-ŋe₂₆-e-de₃
inim-ŋar hul-dim₂-ma bar-še₃ he₂-em-ta-gub
udug sig₅-ga {d}lamma sig₅-ga he₂-en-su₈-su₈-ge-eš
ka-inim-ma udug hul-a-kam₂ pa {ŋeš}gišimmar lu₂ tur₅-ra a₂-šu-giri₃-bi keš₂-da-kam₂
en₂ su₈-ba ki ku₃-ga tur₃ amaš nam-mi-in-gub
an-edin sipa {d}dumu-zi-da-ke₄
u₈ sila₄-bi mu-un-lu uz₃ maš₂ tur-bi mu-un-lu
sig₂ kir₁₁ giš₃ nu...sig₂ {munus}<unk> giš₃ nu-zu ge₆ e₃
{d}asal-lu₂-hi dumu eridu{ki}ga-ta kišib-bi mu-ni-in-tum₂
...uttu munus sig₅-ga bur-šu gal um-ma uš₁₁...a₂ zi-da-še₃ mu-un-sir₃ a₂ gub₃-bu mu-un...
lu₂-u₁₈-lu-bi a₂-šu-giri₃-bi u-me...keš₂
nam-šub-ba eridu{ki}ga u-me-ni-si₃
lu₂-u₁₈-lu-bi a u-me-ni-su₃
niŋ₂-na gi-izi-la₂ u-me-ni-e₃
udug hul a-la₂ hul gedim hul gal₅-la₂ hul dingir hul maškim hul
{d}dim₃-me {d}dim₃-me-a {d}dim₃-me-lagab
lu₂ lil₂-la₂ ki-sikil-lil₂-la₂ ki-sikil-ud-da-kar-ra
uš₁₁ hul uš₁₁-zu uš₁₁ ri-a niŋ₂-ak-a niŋ₂ hul-dim₂-ma bar-še₃ he₂-em-ta-gub
udug sig₅-ga {d}lamma sig₅-ga he₂-en-su₈-su₈-ge-eš
ka-inim-ma udug hul-a meš sig₂-kir₁₁ giš₃ nu-zu
sig₂ {munus}<unk> giš₃ nu-zu giš-nu₂ lu₂ tur₅-ra nigin-na-ke₄
en₂ an-bara₃ gig-ga ki-a mu-un-zi
giš-gi-en-gi-na-nam nam-lu₂-u₁₈-lu-ke₄
sa gig-ga izi su₃-su₃ gig-ga...ra mu-un-na-an-ŋar
udug hul-ŋal₂-e sag-ŋa₂-na gub-ba
lu₂...ra sag-ŋa₂ gub-ba
{d}nanna {d}utu-ke₄ uš₁₁ lu₂-ra su₃-su₃
{d}inanna-ke₄ uš₁₁ lu₂-ra su₃-su₃
udug {d}dim₃-me uš₁₁ lu₂-ra su₃-su₃
{d}nin-a-zu lugal {ŋeš}tukul-ke₄ uš₁₁ lu₂-ra su₃-su₃
{d}lugal dingir sila-a si-ga-ke₄ uš₁₁ lu₂-ra su₃-su₃
...hendur-saŋ-ŋa₂ nimgir ge₆-u₃-na-ke₄...
...ma-an-si₃ niŋ₂-ŋa₂-e gen-na dumu-mu
...e-ne-ke₄ bar-ra huŋ-ŋe₂₆-e-de₃
...lu dumu dingir-ra-na šutug udug dingir-re-e-ne-ke₄ mu-na-an-šub-ba
...nu₂ lu₂ tur₅-ra-ke₄ u-me-ni-gub
sig₂ uz₃ ge₆-ga {eš₂}u₂-li-in mu-un-nigin-e
{ŋeš}kak {ŋeš}ma-nu mu-un-du₃ zag-bi u-me-ni-keš₂-keš₂
ka-inim-ma u-me-ni-šid
tu₆ {d}en-ki-ke₄ u-me-ni-šub
nam-šub {d}asal-lu₂-hi u-me-ni-dah
lu₂-u₁₈-lu-bi sag-ŋa₂-na gub-ba a₂-sag₃-a-ni alan ki ha-ba-tum₂-ma
zi dingir gal-gal-e-ne...ri₂-pa₃ ha-ba-ra-du-un
ka-inim-ma udug hul-kam₂ dub <unk> kam-me
en₂ ŋa₂-e lu₂ ku₃-ga me-en
...gal un lu-a kišer nu-tuku
...{d}id₂-lu₂-gu₂ a engur-ta sig₇-ga
mun gug naga-si hur-saŋ-ta de₆-a
{u₂}hur-sag{sar} me-te mu-sar-ra-ke
<unk> si lu{lu}lim-bi me-te hur-saŋ-ŋa₂-a-ke₄
lu₂ tur₅-ra mu-un-dadag-ga
niŋ₂ nam hul dim₂-ma mu-un-sir₃-sir₃-re
{d}asal-lu₂-hi dumu eridu{ki}ga-ke₄
u₃-dub₂ u₃-me-ni-si nam-šub-ba ba-an-si₃
ugu lu₂ tur₅-ra-ke₄ u-me-ni-nigin e₂-a u-me-ni-e₃
nam-tar a₂-sag₃ sa-ma-nu
udug hul a-la₂ hul bar-še₃ he₂-em-ta-gub
udug sig₅-ga {d}lamma sig₅-ga...su₈-su₈-ge-eš
{d}dim₃-me {d}dim₃-a {d}dim₃-lagab lu₂ lil₂...
nam-tar hul-ŋal₂ a₂-sag₃ niŋ₂ gig...
niŋ₂-gig niŋ₂-ak-a niŋ₂ hul-dim₂...
aš-ŋar aš-ru a-ha-an-tum₃ šu₂-uš-ru dih dim₂-ma bar giš...
lu₂ hul igi hul ka hul eme...
uš₁₁ hul uš₁₁-zu uš₁₁ ri-a niŋ₂-ak-a niŋ₂...
u₄-da tab im-dal-a sag-gig-ga mu an-na tu-ra nu-du₁₀-ga
tu-ra a₂-ŋal₂-bi bar-še₃ he₂-em-ta-gub
...inim-ma udug hul i-bi₂ lu₂ tur₅-ra sar-sar-ke₄
en₂...en-ki e-ne...
en-ki {d}nin-ki en...
eridu{ki} ki-tuš ku₃-ga-ni-še₃ dur₂-ru-na-eš-am₃
lu₂ tur₅-ra dumu dingir-ra-na igi mu-un-ši-in-bar-ra-eš-am₃ mu-un-na-te-eš
...eridu{ki}ga-ke₄ gu₃ ba-an-de₂-eš-am₃ a₂ ba-an-da-an-aŋ₂-eš
...en-ki-ke₄ ga-mu-ra-ab-be₂-e
...kid₃-da {d}asal-lu₂-hi-ke₄ ga-a-mu-ra-ab-ŋir₃
...e lu₂-mu₇-mu₇ eridu{ki}ga...
...za₃-hi-li{sar} an-edin-na mu₂-a ki ku₃-ga tum₂...
šu sikil-la-zu šu u-me-ti
<unk>...hur-saŋ-ŋa₂
...si mun sikil-la {u₂}kur-ra{sar} {u₂}hur-sag{sar} teš₂-bi u-me-ni-hi-hi
izi diri-ta u...
lu₂ tur₅-ra da giš-nu₂-da-na-ke₄ saŋ an-ta...še₃ u-me-ni-sar
eš₃-a u₃-me-ni-luh...
...eridu{ki}ga u-me-ni-si₃
giš-nu₂ lu₂ tur₅-ra-ke₄ u₃-mu-un-te-a-de₃
{ŋeš}ma-nu {ŋeš}hul-dub₂-ba udug an-na-ke₄
a₂ gub₃-bu-zu-še₃ mu-un-da-an-ŋal₂
{ŋeš}gišimmar a₂ zi-da-zu-še₃ mu-un-da-an-ŋal₂
giš-nu₂ lu₂ tur₅-ra-ke₄ u-me-ni-sig₃-sig₃
gu₃ hu-luh-ha-zu u-me-ni-ib₂-ra-ra
udug hul dib-ba-a-ni bar-še₃ he₂-em-ta-gub
dingir lu₂-ba-ke₄ sag-ŋa₂-na he₂-en...
da giš-nu₂-da-na-ke₄ zi₃ u-me-ni-hur
ka₂ e₂-a-ke₄ sag-ba ba₄
...ta ab-ti-ta ab-ti-šu-gur-ta ab-ti-saŋ-ŋa₂-ta
{ŋeš}ig giš ša₃-ka₂-na-ke₄ sag-ba u-me-ni-pa₃
...{d}en-ki lugal abzu-ke₄
...ga {d}asal-lu₂-hi dumu eridu{ki}ga-ke₄
...ga he₂-en-ku₄-ku₄ hul ha-ba-ra-e₃
tu₆ ku₃-ga {d}asal-lu₂...
...{d}nin-girim...
...zu uš₁₁ a-ri-a niŋ₂-ak-a niŋ₂ hul-dim₂-ma
kun₄ e₂-a-ke₄ ba-ra-an-da-an-bal...
...ŋar sig₅-ga e₂-a he₂-en-ku₄-ku₄
udug hul a-la₂ hul bar-še₃ he₂-em...
udug sa₆-ga {d}lamma sa₆-ga he₂-en-da-su₈-su₈-ge...
ka-inim-ma udug hul i-bi₂ lu₂ tur₅-ra sar-ra...
en₂ u₄ du₇-du₇ meš dingir hul...